stanford-oval/wikipedia huggingface dataset:
Behemot

Behemot ja Leviatan, William Blaken kaiverrus.
Behemot (hepr. ‏בהמות‎, Bəhēmôth) on Raamatun Jobin kirjassa mainittu suurikokoinen eläin. Nimi on todennäköisesti sanan בהמה (bəhēmāh ’eläin’) monikkomuoto – monikon käyttö on hepreassa esiintyvä tapa (pluralis excellentiae, vrt. teitittely) kuvata eläimen suuruutta.
Vanhan testamentin vuoden 1992 käännöksessä behemot on käännetty virtahevoksi. Job 40:15–24 kuvailee behemotia vastaavasti:
»15  Näetkö virtahevon? Minä olen sen tehnyt, niin kuin olen tehnyt sinut. Se syö ruohoa niin kuin lehmä, 16 mutta näetkö, miten vahvat ovat sen lanteet, näetkö, miten voimakkaat ovat sen vatsan lihakset? 17 Sen häntä on kuin setrin runko, reisien jänteet ovat kuin punottua köyttä. 18 Luut ovat kuin pronssiputket, selkäranka on kuin rautaa. 19 Se on Jumalan luomisteoista uljain, vain sen luoja voi sitä käskeä. 20 Vuoret antavat sille ruokaa, metsän eläimet leikkivät sen lähellä. 21 Lootuspensaan alla se makaa kaislojen keskellä, liejun kätköissä. 22 Lootuspensaat suojaavat sitä, antavat sille varjonsa, rannan pajut sen ympäröivät. 23 Se ei säiky, vaikka virta on väkevä, se lepää kaikessa rauhassa, vaikka vesi tunkeutuu suuhun. 24 Kuka astuu sen silmien eteen? Kuka kiinnittää sen turpaan talutusrenkaan?» 
(Job 40:15–24 käännös KR92)
Vanhan testamentin alkukielelle uskollisemmassakenen mukaan? vuoden 1938 käännöksessä Behemotia kuvataan seuraavasti:
»15  Katso Behemotia, jonka minä loin niinkuin sinutkin; se syö ruohoa niinkuin raavas. 16 Katso, sen voima on lanteissa, sen väkevyys vatsalihaksissa. 17 Se ojentaa jäykäksi häntänsä kuin setripuun, sen reisijänteet ovat lujiksi punotut. 18 Sen luut ovat niinkuin vaskiputket, sen nikamat niinkuin raudasta taotut. 19 Se on Jumalan töiden esikoinen; sen luoja ojentaa sille miekan.» 
(Job 40:15–19 käännös KR38)
Osa nuoren Maan kreationisteista, esimerkiksi Pekka Reinikainen, on esittänyt teorian jonka mukaan behemot voisi olla dinosaurus.
Betty Hennings

| Betty Hennings |
| --- | --- |
 Betty Hennings Tanskan kuninkaallisessa teatterissa Noran roolissa Henrik Ibsenin näytelmässä Nukkekoti noin 1879 tai 1880.
Henkilötiedot
Syntynyt: 26. lokakuuta 1850 Kööpenhamina, Tanska
Kuollut: 27. lokakuuta 1939 (89 vuotta) Gentofte, Tanska
Kansalaisuus:  Tanska
Ammatti:  näyttelijä
Näyttelijä
Merkittävät roolit:  Nora
Betty Mathilde Hennings (26. lokakuuta 1850 Kööpenhamina, Tanska – 27. lokakuuta 1939 Gentofte, Tanska) oli tanskalainen näyttelijä, muun muassa etevä Ibsen-osien esittäjä. Hän vieraili Helsingissä Svenska Teaternissa syksyllä 1890 muun muassa Noran roolissa Ibsenin näytelmässä Nukkekoti. Hän sai Noran roolisuorituksestaan kiitosta, kun Nya Pressenin kriitikko totesi, että sen nähneet muistavat sen vielä pitkään (”som länge skall minnas af en hvar, som en gång sett den”).
Aiheesta muualla

Kuvia tai muita tiedostoja aiheesta Betty Hennings Wikimedia Commonsissa
Betty Hennings (Nya Pressen 31.8.1890) Kansalliskirjasto. (ruotsiksi)
Benin (täsmennyssivu)

Benin voi tarkoittaa:
Beninin kuningaskunta, nykyisessä Nigeriassa ollut entinen kuningaskunta noin 1000 alkaen
Benin City, Etelä-Nigeriassa sijaitseva kaupunki, joka oli Beninin kuningaskunnan ja on Edon osavaltion pääkaupunki
Beninin tasavalta (1967), vuonna 1967 alle yhden päivän kestänyt tunnustamaton valtio Biafran sodan aikana Nigeriassa
Benininlahti, lahti Guineanlahden alueella Länsi-Afrikan rannikolla
Beninin kansantasavalta, sosialistinen tasavalta vuosina 1975–1990
Beninin tasavalta, nykyinen maa Länsi-Afrikassa, vuoteen 1975 asti Dahomey
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Benin”, voi hakea sivunnimihaulla, laajalla sivunnimihaulla tai tekstihaulla.
Barbie: Prinsessakoulu

| Barbie: Prinsessakoulu> Barbie: Princess Charm School |
| --- | --- |

Ohjaaja:   Zeke Norton  Ezekiel Norton 
Käsikirjoittaja:   Elise Allen  Kati Rocky 
Tuottaja:   Shawn McCorkindale  Shelley Tabbut 
Säveltäjä:  B.C. Smith
Valmistustiedot
Valmistusmaa:  Yhdysvallat
Tuotantoyhtiö:  Mattel Entertainment
Levittäjä:  Barbie Entertainment
Ensi-ilta:  13. syyskuuta 2011
Kesto:  83 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Barbie: Prinsessakoulu (engl. Barbie: Princess Charm School) on Zeke Nortonin ohjaama animaatioelokuva. Elokuva on tehty vuonna 2011.
Juoni

Blair Willows on kahvilan tarjoilijana töissä ja yrittää hankkia rahaa pikkusiskolleen ja sairaalle äidilleen, joka adoptoi hänet vauvana. Blairin pikkusisko Emily ilmoittaa hänet arvontaan, jonka kautta joka vuosi yksi tavallinen tyttö pääsee opiskelemaan prinsessojen ja hovineitojen kanssa Prinsessakouluun. Kun Blair tulee töistä kotiin, hän saa tietää voittaneensa arvonnan. Aluksi Blair on vastahakoinen aloittamaan opinnot Prinsessakoulussa, mutta hän muuttaa mielensä ymmärrettyään, kuinka paljon koulun aloitus muuttaisi hänen elämäänsä.
Prinsessakoulussa Blair tapaa uudet koulutoverinsa prinsessat Hadleyn ja Islan ja ystävystyy heidän kanssaan. Blairille selviää, että jos hän menestyy Prinsessakoulussa hyvin, hän saa kruunajaisissa kruunun ja aidon hovineidon tai prinsessan arvonimen.
Eräällä oppitunnilla koulun opettaja Dame Devin huomaa, että Blair muistuttaa paljon kadonnutta prinsessa Sophiaa. Dame Devin on raivoissaan, sillä jos paljastuu Sophian olevan elossa, hänen tyttärestään Delancysta ei tulekaan kuningatarta. Dame ja Delancy alkavat punoa ilkeitä juonia, joiden avulla he yrittävät saada Blairin pois Prinsessakoulusta.
Prinsessa- ja hovineito-oppilaat pääsevät kesken lukuvuoden illalliselle kuningattaren linnaan. Blair ja hänen ystävänsä huomaavat linnaa kiertäessään maalauksen, jossa on kuolleen kuningatar Isabellan perhe. He huomaavat, että Blair muistuttaa kovasti kuningatarta. Blair ja hänen ystävänsä saavat selville, että Blair onkin kadonnut prinsessa Sophia. He voivat kuitenkin todistaa sen vain taikakruunun avulla. Delancy kuulee sattumalta heidän keskustelunsa ja jää mietteliääksi.
Kun kruunajaisiin on enää yksi yö, Blair ja hänen ystävänsä päättävät murtautua linnaan etsiäkseen taikakruunun. Dame Devin on kuitenkin piilottanut salaa omia korujaan heidän huoneeseensa, ja väittää vartijoille ja koulun rehtorille että Blair on varastanut korut. Kun vartija on viemässä tyttöjä tyrmään, Delancy ilmestyy paikalle ja vaatii vartijalta tyrmän avaimet. Delancy vapauttaa Blairin ja hänen ystävänsä, sillä hän haluaa sittenkin, että Blair kruunataan. Blair ja hänen ystävänsä menevät sisään linnaan ikkunan kautta, ja etsivät huoneen, jossa taikakruunua säilytetään. Juuri kun Blair on löytänyt kruunun, Dame Devin tulee huoneeseen ja ottaa sen. Sen jälkeen hän lukitsee Blairin ystävineen huoneeseen.
Kun kruunajaiset alkavat, Blair on yhä jumissa huoneessa. Delancy yrittää hidastella kruunaustaan, jotta Blair saisi aikaa tulla paikalle. Blairin ja hänen ystäviensä onnistuu lopulta paeta huoneesta, ja he ehtivät kruunajaissaliin juuri ajoissa. Kun Blair sovittaa kruunua, se alkaa hohtaa hänen päässään. Hohtaminen on merkki siitä, että hän on aito prinsessa Sophia. Paljastuu myös, että Dame Devin oli syyllinen aiemmin tapahtuneeseen onnettomuuteen, jossa kuningatar Isabella ja loput Sophian perheestä kuolivat. Dame heitetään tyrmään, mutta Delancysta tulee Blairin hovineito. Elokuvan lopuksi Blairin sisko Emily ja hänen adoptioäitinsä tulevat linnaan.
Suomenkielisissä äänirooleissa

| Rooli | Ääninäyttelijä |
| --- | --- |
Blair/Prinsessa Sofia: Sanna Majuri
Rehtori Alexandra Privet: Katja Aakkula
Delancy Devin: Raili Raitala
Prinsessa Isla, Emily: Saara Lehtonen (näyttelijä)
Prinssi Nicholas: Tuukka Leppänen
Portia: Yasmine Yamajako
Laulut: Saara Aalto
Bełżec

Bełżecin tuhoamisleirin muistomerkki
Bełżec (ääntyy ˈbɛu̯ʐɛt​͡s) oli yksi natsi-Saksan toisen maailmansodan aikaisista tuhoamisleiristä. Bełżec oli yksi operaatio Reinhardin kolmesta tuhoamisleiristä.
Bełżecin leiri sijaitsi Saksan miehittimässä Puolassa vajaa kilometri Bełżecin rautatieasemalta, lähellä nykyistä Puolan ja Ukrainan rajaa. Leiri oli toiminnassa vuoden 1942 ajan. Bełżecissä oli vuonna 1940 juutalaisten pakkotyöleiri, mutta tämä lopetti toimintansa lokakuussa 1940. Tässä leirissä olleet pakkotyöläiset rakensivat panssariesteitä ns. Otto-linjalle.
Bełżecin kolme kaasukammiota otettiin käyttöön 7. maaliskuuta 1942, jota pidetään myös operaatio Reinhardin aloituspäivänä. Ensimmäiset juutalaisuhrit tuotiin Lublinista ja Lvivistä. Uudet, isommat kaasukammiot rakennettiin kesällä 1942. Viimeiset juutalaiset tulivat leirille joulukuussa 1942. Leiri oli tehnyt tehtävänsä ja se suljettiin. Leirissä jatkettiin kuitenkin joukkohautojen tyhjennystä ns. operaatio 1005:n puitteissa. Viimeiset ruumiit hävitettiin ja uhrien jäännökset haudattiin uudelleen kesään 1943 mennessä. Natsit laskivat olemassa olevien leirien kapasiteetin riittävän loppujen juutalaisten tuhoamiseen.
Bełżecissä uskotaan kuolleen vähintään 434 508 ihmistä (Höflen sähke). Pääosin nämä olivat juutalaisia, osa oli romaneja ja puolalaisia. Vain muutaman juutalaisen tiedetään selvinneen Bełżecistä, tunnetuimmat heistä ovat Rudolf Reder ja Chaim Herszman. Selvinneiden pienestä määrästä johtuu luultavasti se, että leiri on varsin vähän tunnettu uhrien suuresta määrästä huolimatta.
Arvind Sawant

| Arvind Sawant |
| --- | --- |

Intian raskaan teollisuuden ja valtionyhtiöiden ministeri
 30. toukokuuta 2019 – 11. marraskuuta 2019  
Edeltäjä:  Anant Geete
Seuraaja:  Prakash Javadekar
Parlamentaarikko Lok Sabhassa
 16. toukokuuta 2014 –  
Henkilötiedot
Syntynyt: 31. joulukuuta 1951 (ikä 72) Sindhudurgin piirikunta, Maharashtra, Intia
Puoliso:  Anuya Sawant
Tiedot
Puolue:  Shiv Sena
Hallitus:  Modin II hallitus
Aiheesta muualla
arvindsawant.com
Arvind Sawant (s. 31. joulukuuta 1951) on intialainen Shiv Senaa edustava poliitikko, josta tuli toukokuussa 2019 maansa raskaan teollisuuden ja valtionyritysten ministeri. Hän erosi tehtävästään 11. marraskuuta 2019, koska hänen puolueensa ja Intian kansanpuolue eivät saavuttaneet yhteisymmärrystä siitä kummalle Maharashtran osavaltion pääministerin virka kuuluisi.
Sawant on Shiv Senan pitkäaikainen jäsen ja varajohtaja sekä parlamentaarikko Lok Sabhassa vuodesta 2014. Maharashtran osavaltion lainsäätäjäksi hänet äänestettiin ensi kerran 1996. Sawant oli vuosien 2014–2019 Lok Sabhassa Shiv Senan aktiivisin jäsen. Hän on puolueensa puheenjohtaja Uddhav Thackerayn lähimpiä miehiä.
Sawant on vastustanut joitakin Modin uudistuksia kuten seteliuudistusta. Edeltäjänsä Anant Geeten lisäksi Sawant on ainoa Shiv Senan jäsen, joka on koskaan ollut Modin hallituksissa.
Aiheesta muualla

Intian parlamentin alahuoneen profiili
Barbicanin metroasema

Barbican on Lontoon metron asema Lontoon Cityssä, Oyster-vyöhykkeellä 1. Vuonna 1865 avattua asemaa käyttävät Circle Linen, Hammersmith & City Linen ja Metropolitan Linen junat. Aseman kautta kulki 11,283 miljoonaa matkustajaa vuonna 2015.
Asema avattiin vuonna 1865 nimellä Aldersgate Street. Nimi lyheni muotoon Aldersgate vuonna 1910, ja vuonna 1923 nimeksi tuli Aldersgate & Barbican. Nykyisen nimensä asema sai vuonna 1968. Metron lisäksi asemaa käyttivät myös British Railin matkustajajunat 1970-luvun puoliväliin saakka. Linja sähköistettiin vuonna 1982, jolloin Thameslink alkoi käyttää sitä. Thameslink lopetti liikenteen Barbicaniin vuonna 2009, kun laiturien pidennys Farringdonissa esti Barbicaniin ja Moorgateen vieneen haaran käyttämisen.
Käytöstä poistetut Thameslinkin laiturit Barbicanissa.
Aiheesta muualla

Kuvia tai muita tiedostoja aiheesta Barbicanin metroasema Wikimedia Commonsissa
Kuvia asemasta London Transport Museumin valokuvakokoelmassa
| Pohjoiseen/Länteen |  |  |  | Etelään/Itään |
| --- | --- | --- | --- | --- |
| Farringdonin asema ▷ Hammersmithin metroasema |  |  Circle Line |  | Moorgaten asema ▷ Edgware Roadin metroasema (en) |
| Farringdonin asema ▷ Hammersmithin metroasema |  |  Hammersmith & City Line |  | Moorgaten asema ▷ Barkingin asema |
| Farringdonin asema ▷ Amershamin asema / Cheshamin metroasema / Uxbridgen metroasema (en) / Watfordin metroasema (en) |  |  Metropolitan Line |  | Moorgaten asema ▷ Aldgaten metroasema |
muokkaa wikidataa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Barbican tube station
Käännös suomeksi
Baseballin SM-sarja 2007

Baseballin SM-sarja 2007 pelattiin seitsemän joukkueen voimin. Mestariksi selvisi Expos.
Runkosarja

| joukkue | Ot>  | V | H | AVG | Ex | IB | Pu | Ea | At | Bu | Ti |
| --- | --- | --- | --- | --- | --- | --- | --- | --- | --- | --- | --- |
| Espoo Expos | 12 | 12 | 0 | 1.000 |  | 11-7 | 16-1 | 10-9 | 22-2 | 19-4 | 17-1 |
| Icebreakers | 12 | 9 | 3 | .750 | 1-14 |  | 13-12 | 11-7 | 18-17 | 16-1 | 14-4 |
| Puumat | 12 | 7 | 5 | .583 | 8-12 | 9-15 |  | 12-11 | 2-19 | 9-0L | 8-7 |
| Eagles | 12 | 6 | 6 | .500 | 10-13 | 14-13 | 9-10 |  | 20-10 | 13-0 | 24-9 |
| Athletics | 12 | 6 | 6 | .500 | 3-21 | 10-12 | 8-9 | 14-8 |  | 18-6 | 17-7 |
| Bullets | 12 | 1 | 11 | .083 | 3-27 | 9-22 | 4-16 | 13-26 | 2-17 |  | 4-14 |
| Tampere Tigers | 12 | 1 | 11 | .083 | 3-20 | 15-24 | 13-15 | 9-15 | 4-18 | 7-17 |  |
Loppuottelut

| Espoo Expos – Icebreakers  |
| --- | --- | --- | --- |
| 22. elokuuta | Expos | Icebreakers | 8-11 |
| 23. elokuuta | Icebreakers | Expos | 9-20 |
| 24. elokuuta | Expos | Icebreakers | 18-3 |
| 26. elokuuta | Icebreakers | Expos | 4-17 |
Expos voitti Suomen mestaruuden otteluvoitoin 3-1
Kauden päätöstilaisuudessa valittiin vuoden 2007 SM-sarjan parhaat.
MVP: Raphael Räber (Eagles)
Finaali-MVP: Jukka Kurvinen (Expos)
Lyöjä: Jukka Kurvinen (Expos)
Syöttäjä: Timo Liiri (Expos)
Golden glove: Timo Liiri (Expos)
Varastaja: Tapio Parkkinen (Expos)
Rookie: Saloranta Juha-Pekka (Bullets)
Ashley Johnson

| Ashley Johnson |
| --- | --- |
 Ashley Johnson vuonna 2014.
Henkilötiedot
Koko nimi:  Ashley Suzanne Johnson
Syntynyt: 9. elokuuta 1983 (ikä 41)  Camarillo, Kalifornia
Näyttelijä
Aktiivisena:  1990–
Merkittävät roolit:  Chrissy Seaver (Growing Pains) Peter Shepherd (Jumanji) Gretchen (Disneyn Välitunti) Ellie (The Last of Us)
Palkinnot
 Young Artist (1994) Bafta (2013) 
Aiheesta muualla
www.theashleysuzanne.blogspot.fr
IMDb 
Elonet
Ashley Suzanne Johnson (s. 9. elokuuta 1983 Camarillo, Kalifornia) on yhdysvaltalainen näyttelijä, joka tuli tunnetuksi televisiosarjasta Growing Pains.
Biografia

Johnson syntyi Kaliforniassa kirjailija Nancy ja laivan kapteeni Clifford Johnsonille elokuussa 1983. Ashleyn ollessa 9-vuotias perhe muutti Michiganiin, jossa hänet muun muassa kruunattiin Miss Jr. Michiganiksi.
Vuonna 2000 hänen isänsä kuoli syöpään.
Biografia > Näyttelijänä

Johnsonin näyttelijän ura alkoi kuusivuotiaana, kun hän esitti Christine Elleniä televisiosarjassa Growing Pains vuosina 1990–1992. Sarjan jälkeen hän esiintyi muun muassa komediasarjassa All American Girl vuonna 1994, sekä myöhemmin vuonna 2000 Mel Gibson esittämän Nick Marshallin tyttärenä elokuvassa Mitä nainen haluaa.
Biografia > Ääninäyttelijänä

Ensimmäisiä äänirooleja Johnson teki vuonna 1996 elokuvaan Jumanji perustuvassa animaatiosarjassa Jumanji ja samaan aikaan Walt Disney Television Animationin tuottamassa Disneyn Välitunnissa. Hänellä oli vieraileva rooli Teen Titansissa vuonna 2004, sekä Super Robot Monkey Team Hyperforce Go!:ssa. Vuonna 2008 Johnson oli mukana uudessa Ben 10: Alien Force -piirrossarjassa Gwenin äänenä.
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli | Elokuvat> Huom. |
| --- | --- | --- | --- | --- |
| 1990 | Lionheart – Liian kova kuolemaan | Lionheart | Nicole Gaultier |  |
| 1995 | Yhdeksän kuukautta | Nine Months | Shannon Dwyer |  |
| 1998 | Dancer, Texas | Dancer, Texas Pop. 81 | Josie Hemphill |  |
| 1999 | Missä tahansa muualla | Anywhere But Here | Sarah |  |
| 2000 | Mitä nainen haluaa | What Women Want | Alex Marshall |  |
| 2004 | Killer Diller | Killer Diller | Angie |  |
| 2006 | Fast Food Nation | Fast Food Nation | Amber |  |
| 2007 | Veljekset Solomon | The Brothers Solomon | Patricia |  |
| 2008 | Otis | Otis Uncut | Riley Lawson |  |
| 2008 | Columbus Day | Columbus Day | Alana |  |
| 2011 | Piiat | The Help | Mary Beth Caldwell |  |
| 2012 | The Avengers | The Avengers | Tarjoilija |  |
| 2012 | Much Ado About Nothing | Much Ado About Nothing | Margaret |  |
| 2015 | Marnie – tyttö ikkunassa | Omoide no Marnie | Emily / Miyoko (ääni; engl. dubbaus) |  |
| 2016 | Punching Henry | Punching Henry | Danielle |  |

| Televisiosarjat> Vuosi | Televisiosarjat> Suomenkielinen nimi | Televisiosarjat> Alkuperäinen nimi | Televisiosarjat> Rooli | Televisiosarjat> Huom. |
| --- | --- | --- | --- | --- |
| 1990–1992 | Growing Pains | Growing Pains | Chrissy Seaver | 47 jaksoa |
| 1993–1994 | Phenom | Phenom | Mary Margaret Doolan | 22 jaksoa |
| 1994 | All American Girl | All American Girl | Casey Emmerson | 12 jaksoa |
| 1995–1996 | Maybe This Time | Maybe This Time | Gracie Wallace | 18 jaksoa |
| 1996–1998 | Jumanji | Jumanji | Peter Shepherd (ääni) | 21 jaksoa |
| 1997–2001 | Disneyn Välitunti | Recess | Gretchen (ääni) | 129 jaksoa |
| 2004–2006 | Teen Titans | Teen Titans | Terra | 6 jaksoa |
| 2008 | Dirt | Dirt | Sharlee Cates | 4 jaksoa |
| 2010 | Dollhouse | Dollhouse | Hayden Leeds / Wendy / Caroline | 2 jaksoa |
| 2008–2010 | Ben 10: Alien Force | Ben 10: Alien Force | Gwen Tennyson / muita (ääni) | 45 jaksoa |
| 2010–2012 | Ben 10: Ultimate Alien | Ben 10: Ultimate Alien | Gwen Tennyson / muita (ääni) | 52 jaksoa |
| 2011–2012 | Jälkiä jättämättä | The Killing | Amber Ahmed | 7 jaksoa |
| 2012–2014 | Ben 10: Omniverse | Ben 10: Omniverse | Gwen Tennyson / muita (ääni) | 21 jaksoa |
| 2015 | Teini-ikäiset mutanttininjakilpikonnat | Teenage Mutant Ninja Turtles | Renet (ääni) | 2 jaksoa |
| 2015–2020 | Blindspot | Blindspot | Patterson |  |
| 2019–2020 | Infinity Train | Infinity Train | Tulip Olsen / Lake / the Steward | 20 jaksoa |
| 2023 | The Last of Us | The Last of Us | Anna | 1 jakso |
| Videopelit> Vuosi | Videopelit> Videopeli | Videopelit> Rooli | Videopelit> Huom. | Videopelit>  |
| --- | --- | --- | --- | --- |
| 2005 | Teen Titans | Terra |  |  |
| 2008 | Ben 10: Alien Force | Gwen Tennyson |  |  |
| 2009 | FusionFall | Gwen Tennyson |  |  |
| 2013 | The Last of Us | Ellie |  |  |
| 2014 | Infamous: First Light | Jenny |  |  |
| 2015-2017 | Minecraft: Story Mode | Petra |  |  |
| 2020 | The Last of Us Part II | Ellie |  |  |
Aiheesta muualla

Childstarlets.com
TV.com (Arkistoitu – Internet Archive)
Voice Chasers (Arkistoitu – Internet Archive)
Benin kesäolympialaisissa 1980

Benin osallistui Moskovan kesäolympialaisiin vuonna 1980 joukkueella, johon kuului 16 urheilijaa. He osallistuivat nyrkkeilyyn ja yleisurheiluun. Kyseessä oli maan toinen esiintyminen olympialaisissa, eikä se saavuttanut mitaleita.
Arvin Sloane

| Arvin Sloane |
| --- | --- |

Luoja(t):  J.J. Abrams
Näyttelijä(t):  Ron Rifkin
Ensi- esiintyminen:  Jaksossa 1.01 "Truth Be Told"
Viimeinen esiintyminen:  Jaksossa 5.17 "All the Time in the World"
Henkilötiedot
Koko nimi:  Arvin Sloane
Ammatti:  Allianssi, CIA
Sukupuoli:  mies
Suhteet
Puoliso(t):  Emily Sloane (vaimo)
Lapset:  Nadia Santos (tytär)
Tutut:  Jack Bristow Sydney Bristow Irina Derevko Julian Sark
Infobox OKVirheellinen NIMI-arvo: 
Arvin Sloane on kuvitteellinen hahmo yhdysvaltalaisessa televisiosarjassa Alias. Häntä esittää näyttelijä Ron Rifkin.
Taustaa

Arvin Sloane oli naimisissa yli 30 vuotta Emily Sloanen kanssa, ja työskenteli CIA:n palveluksessa. Emily tuli raskaaksi ja he aikoivat nimetä tyttärensä Jacquelineksi, mutta Emily sai keskenmenon. Surun murtamana Sloane tutki 1400-luvulla eläneen tiedemiehen ja profeetan Milo Rambaldin töitä, joista hänelle tuli myöhemmin pakkomielle. Myöhemmin Sloanella oli suhde kollegansa Jack Bristow'n vaimon Irina Derevkon kanssa, mikä johti tyttäreen, jonka olemassaolosta Sloane ei aluksi tiennyt. Irinan paljastuttua KGB:n vakoojaksi, Jack pidätettiin ja hän nimesi Sloanen ja Emilyn tyttärensä Sydneyn huoltajiksi.
Hiukan myöhemmin Sloane ja moni muu CIA:n agentti lähti virastosta terroristiselle polulle ja he perustivat Allianssin, joka uskotteli olevansa osa CIA:ta. Sloanesta tuli Allianssin solun, SD-6:n, johtaja. Vuosia myöhemmin hän rekrytoi Sydneyn alaisekseen, joka luuli työskentelevänsä CIA:lle.
Aviovaara

| Aviovaara |
| --- | --- |
  Sijainti Finnmarkin läänissä. 
Kunta:  Koutokeino
Lääni:  Finnmarkin lääni
Aviovaara (pohjoissaameksi Ávjovárri) on kylä Norjan Koutokeinossa.
Bianca Walkden

| Mitalit> Maa:  Yhdistynyt kuningaskunta.Naisten taekwondo. Olympialaiset  | Mitalit> Maa:  Yhdistynyt kuningaskunta.Naisten taekwondo. Olympialaiset  | Mitalit> Maa:  Yhdistynyt kuningaskunta.Naisten taekwondo. Olympialaiset  | Maa:  Yhdistynyt kuningaskunta> Naisten taekwondo. |
| --- | --- | --- | --- |
|  Pronssia | Rio 2016 | + 67 kg |  |
|  Pronssia | Tokio 2020 | + 67 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tšeljabinsk 2015 | + 73 kg |  |
|  Kultaa | Muju 2017 | + 73 kg |  |
|  Kultaa | Manchester 2019 | + 73 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Baku 2014 | + 73 kg |  |
|  Kultaa | Montreux 2016 | + 73 kg |  |
|  Kultaa | Sofia 2021 | + 73 kg |  |
|  Hopeaa | Kazan 2018 | + 73 kg |  |
|  Pronssia | Pietari 2010 | + 73 kg |  |
Bianca Michaela Walkden (s. 29. syyskuuta 1991, Liverpool) on englantilainen taekwondon olympiamitalisti sekä moninkertainen maailman- ja Euroopan-mestari. Hän on pituudeltaan 182 cm.
Walkner saavutti olympiapronssia yli 67 kilogramman sarjassa Rio de Janeirossa 2016 sekä vuodelle 2021 siirretyissä Tokion olympialaisissa. Hän voitti maallmanmestaruuden yli 73-kiloisten painoluokassa Tšeljabinskissa 2015, Mujussa 2017 ja Manchesterissa 2019. EM-kilpailuissa hän on saavuttanut samassa sarjassa kultaa 2014, 2016 ja 2021, hopeaa 2018 sekä pronssia 2010.
Walkner on saavuttanut Grand Prix -kilpailuissa viisi turnausvoittoa, seitsemän kakkossijaa ja kolme kolmossijaa. Hän on voittanut kaksi Grand Slam -kilpailua ja sijoittunut kerran toiseksi.
Nuorten sarjassa Walkner saavutti yli 68 kg:n painoluokassa MM-hopeaa 2008 ja EM-pronssia 2007.
Bobby Troup

Bobby Troup ja vaimonsa Julie London 1970-luvun alun tv-sarjassa Emergency!
Bobby Troup (18. lokakuuta 1918 - 7. helmikuuta 1999) oli merkittävä yhdysvaltalainen näyttelijä, jazzpianisti ja lauluntekijä. Hän syntyi Pennsylvanian Harrisburgissa, palveli Toisessa maailmansodassa merivoimien kapteenina.
Hänen suurin menestyskappaleensa on Route 66, jonka ovat esittäneet muun muassa Nat King Cole ja Rolling Stones; suomalaisesta versiosta vastasi Jussi Raittinen.
Troup teki yhteistyötä myös muun muassa Little Richardin ja Miles Davisin kanssa.
Betty Friedan

Betty Friedan vuonna 1960.
Betty Friedan (4. helmikuuta 1921 Peoria, Illinois – 4. helmikuuta 2006 Washington (DC)) oli yhdysvaltalainen feministi, joka oli etniseltä taustaltaan juutalainen. Hänellä oli suuri vaikutus feminismin niin sanotun toisen aallon syntyyn. Virtaus edustaa individualistista ja liberaalia feminismiä, jota monet radikaalifeministit eivät hyväksy.
Friedan perusti vuonna 1966 National Organization for Women -järjestön. Jo 1960-luvulla Friedan oli kriittinen feminismin radikaalia siipeä kohtaan, joka hyökkäsi miehiä ja kotiäitejä kohtaan. Teoksessaan Naisliikkeen uusi suunta (1981) hän muistutti naisia, että heidän ei pidä kilpailla miesten kanssa vaan vaatia tunnustusta erilaisuudelleen.
Suomennetut teokset

Naisellisuuden harhat.  ((The Feminine Mystique, 1963.) Suomentaneet Ritva Turunen & Jertta Roos)  Helsinki:  Kirjayhtymä, 1967.
Naisliikkeen uusi suunta.  ((The Second Stage, 1981.) Lyhentäen suomentanut Kaarina Ripatti)  Helsinki:  Kirjayhtymä, 1983.  ISBN 951-26-2295-5.
Aiheesta muualla

Betty Friedanin muistokirjoitus (Arkistoitu – Internet Archive). Helsingin Sanomat 4.2.2006.